CELEX: 62021CN0246
Language: mt
Date: 2021-04-19 00:00:00
Title: Kawża C-246/21 P: Appell ippreżentat fid-19 ta’ April 2021 mill-Parlament Ewropew mis-sentenza mogħtija mill-Qorti Ġenerali (Ir-Raba’ Awla Estiża), fit-3 ta’ Frar 2021 fil-Kawża T-17/19, Il-Parlament Ewropew vs Giulia Moi

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/26
            
         
      Appell ippreżentat fid-19 ta’ April 2021 mill-Parlament Ewropew mis-sentenza mogħtija mill-Qorti Ġenerali (Ir-Raba’ Awla Estiża), fit-3 ta’ Frar 2021 fil-Kawża T-17/19, Il-Parlament Ewropew vs Giulia Moi
      (Kawża C-246/21 P)
      (2021/C 228/35)
      Lingwa tal-kawża: it-Taljan
      
         Partijiet
      
      
         Appellant: Il-Parlament Ewropew (rappreżentanti: S. Seyr, M. Windisch, T. Lazian, aġenti)
      
         Parti oħra fil-proċedura: Giulia Moi
      
         Talbiet
      
      L-appellant jitlob li l-Qorti tal-Ġustizzja,
      
                  —
               
               
                  tannulla s-sentenza appellata;
               
            
                  —
               
               
                  tiddeċiedi definittivament it-tilwima mressqa quddiem il-Qorti Ġenerali, billi tilqa’ t-talbiet imressqa mill-Parlament Ewropew fil-proċedura fl-ewwel istanza;
               
            
                  —
               
               
                  tikkundanna lir-rikorrenti fl-ewwel istanza għall-ispejjeż kollha tal-ewwel istanza u tal-appell.
               
            
         Aggravji u argumenti prinċipali
      
      Insostenn tal-appell tiegħu, l-appellant jinvoka erba’ aggravji.
      
                  —
               
               
                  L-ewwel aggravju, li jallega li l-Qorti Ġenerali eċċediet is-setgħa tagħha u ddeċidiet ultra petita peress li inkludiet, fis-suġġett tat-tilwima, id-deċiżjoni tal-president tal-Parlament Ewropew li tikkonferma l-eżistenza ta’ sitwazzjoni ta’ fastidju u annullat lil dik id-deċiżjoni (punti 34, 37, 38 u 76 tas-sentenza appellata);
               
            
                  —
               
               
                  It-tieni aggravju, li jallega li l-Qorti Ġenerali kisret id-drittijiet tad-difiża tal-Parlament (punti 35 u 36 tas-sentenza appellata);
               
            
                  —
               
               
                  It-tielet aggravju, li jallega li l-Qorti Ġenerali kisret l-Artikolu 263(6) TFUE peress li injorat it-terminu stabbilit fih biex jitressaq rikors għal annullament u inkludiet fis-suġġett tat-tilwima d-deċiżjoni, li sadanittant saret res judicata, tal-President tal-Parlament Ewropew li tikkonferma l-eżistenza ta’ sitwazzjoni ta’ fastidju (punti 76 u 77 tas-sentenza appellata);
               
            
                  —
               
               
                  Ir-raba’ aggravju, li jallega li l-Qorti Ġenerali kisret l-Artikolu 232 TFUE peress li ma ħaditx inkunsiderazzjoni s-setgħa tal-Parlament Ewropew li jorganizza liberament il-metodi ta’ funzjonament tiegħu stess, kif stabbilit mir-regoli interni dwar il-proċedura dwar il-fastidju għall-każijiet li jinvolvu lil Membri tal-Parlament u mir-Regoli tal-Parlament, b’mod partikolari mill-Artikoli 166 u 167, li kienu japplikaw fiż-żmien meta seħħew il-fatti, fuq l-impożizzjoni ta’ sanzjonijiet (punti 12, 13, 63, 66, 129 u 132 tas-sentenza appellata).